CELEX: 32004D0657
Language: lv
Date: 2004-05-19 00:00:00
Title: 2004/657/EK: Komisijas Lēmums (2004. gada 19. maijs), ar ko atļauj laist tirgū ģenētiski modificētās kukurūzas līnijas Bt11 cukurkukurūzu kā jaunu pārtikas produktu vai jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97 (izziņots ar numuru K(2004) 1865)

25.9.2004   
            
            
               LV
            
            
               Eiropas Savienības Oficiālais Vēstnesis
            
            
               L 300/48
            
         
      KOMISIJAS LĒMUMS
   
   (2004. gada 19. maijs),
   ar ko atļauj laist tirgū ģenētiski modificētās kukurūzas līnijas Bt11 cukurkukurūzu kā jaunu pārtikas produktu vai jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97
   (izziņots ar numuru K(2004) 1865)
   (autentisks ir vienīgi teksts holandiešu valodā)
   (2004/657/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97 par jauniem pārtikas produktiem un jaunu pārtikas produktu sastāvdaļām (1) (še turpmāk “Regula”) un jo īpaši tās 7. pantu,
   tā kā:
   
               (1)
            
            
               1998. gada 22. aprīlī ir sniegta piekrišana tādu ģenētiski modificētās kukurūzas līnijas Bt11 graudaugu laišanai tirgū, ko paredzēts izmantot barošanai, pārstrādei un importēšanai (2), saskaņā ar Padomes 1990. gada 23. aprīļa Direktīvu 90/220/EEK par ģenētiski modificētu organismu apzinātu izlaišanu vidē (3).
            
         
               (2)
            
            
               Pārtika un pārtikas sastāvdaļas, ko iegūst no sākotnējā transformanta Bt11 un no tā iegūtām inbreda un hibrīda līnijām un kas satur ievadītus gēnus, drīkst laist Kopienas tirgū pēc ziņojuma (4) saskaņā ar Regulas (EK) Nr. 258/97 5. pantu.
            
         
               (3)
            
            
               1999. gada 11. februārī uzņēmums Novartis (pašlaik Syngenta), iesniedza Jaunzēlandes kompetentajām iestādēm pieprasījumu atļaut laist tirgū ģenētiski modificētās kukurūzas līnijas Bt11 cukurkukurūzu kā jaunu pārtikas produktu vai jaunu pārtikas produktu sastāvdaļu.
            
         
               (4)
            
            
               Jaunzēlandes kompetentā pārtikas novērtējuma iestāde savā 2000. gada 12. maija sākotnējā ziņojumā secināja, ka Bt11 cukurkukurūza ir tikpat droša kā parastā cukurkukurūza.
            
         
               (5)
            
            
               Komisija šo sākotnējo novērtējuma ziņojumu 2000. gada 15. jūnijā nosūtīja visām dalībvalstīm. Regulas 6. panta 4. punktā noteiktajā 60 dienu termiņā saskaņā ar minēto punktu tika iesniegti pamatoti iebildumi pret šī produkta tirdzniecību.
            
         
               (6)
            
            
               Komisija 2000. gada 13. decembrī pieprasīja Pārtikas zinātniskajai komitejai sniegt atzinumu saskaņā ar Regulas 11. pantu. Pārtikas zinātniskā komiteja 2002. gada 17. aprīlī sniedza atzinumu, ka Bt11 cukurkukurūza ir tikpat droša lietošanai cilvēka pārtikā kā tās parastie ekvivalenti. Šajā atzinumā pēc Komisijas pieprasījuma īpaša uzmanība bija pievērsta jautājumiem, ko savos iesūtītajos komentāros bija skārušas dalībvalstu iestādes, tostarp molekulārajam raksturojumam un toksiskuma pētījumiem. Apsvērumi, kas minēti “Agence française de sécurité sanitaire des aliments” (AFSSA) 2003. gada 26. novembra atzinumā, nerada nekādu jaunu zinātnisku informāciju papildus Bt11 cukurkukurūzas sākotnējā novērtējumā ietvertajai.
            
         
               (7)
            
            
               Pieteikuma iesniedzēja dati un veiktais produkta drošības novērtējums ir saskaņā ar kritērijiem un prasībām, kas noteiktas Komisijas Ieteikumā 97/618/EK (5) par zinātniskajiem aspektiem un pieteikumu noformējumu saskaņā ar Regulu par jauniem pārtikas produktiem. Metodoloģija, kas izmantota Bt11 drošības novērtējumā, arī bija saskaņā ar jaunākajām pamatnostādnēm, ko Zinātniskās vadības komiteja sagatavojusi attiecībā uz ģenētiski modificētu organismu (ĢMO), ģenētiski modificētas pārtikas un ģenētiski modificētas barības novērtējumu, kā arī saskaņā ar Pārtikas kodeksa principiem un pamatnostādnēm attiecībā uz biotehnoloģijas ceļā iegūtiem pārtikas produktiem.
            
         
               (8)
            
            
               46. panta 1. punkts Eiropas Parlamenta un Padomes Regulā (EK) Nr. 1829/2003 par ģenētiski modificētu pārtiku un barību (6) paredz, ka pieprasījumus, kas saskaņā ar Regulas (EK) Nr. 258/97 4. pantu iesniegti pirms šīs regulas piemērošanas dienas, izskata saskaņā ar Regulas (EK) Nr. 258/97 noteikumiem, neatkarīgi no Regulas (EK) Nr. 1829/2003 38. panta, gadījumos, kad papildu novērtējuma ziņojums, kas vajadzīgs saskaņā ar Regulas (EK) Nr. 258/97 6. panta 3. punktu, ir nosūtīts Komisijai pirms Regulas (EK) Nr. 1829/2003 piemērošanas dienas.
            
         
               (9)
            
            
               Eiropas Komisijas Kopīgais pētniecības centrs (KPC) sadarbībā ar Eiropas ĢMO laboratoriju tīklu saskaņā ar starptautiski pieņemtām pamatnostādnēm ir veicis pilnu validācijas pētījumu (izmēģinājumu), lai pārbaudītu kvantitatīvas, gadījumam specifiskas metodes Bt11 transformācijas cukurkukurūzā noteikšanai un mērīšanai veiktspēju. Minēto metodi ir izstrādājis Norvēģijas Valsts veterinārais institūts un Francijas INRA. Pētījumam vajadzīgos materiālus (ģenētiski modificētas un nemodificētas DNS, kā arī metodei vajadzīgos reaģentus) sagādāja Syngenta. Kopīgais pētniecības centrs uzskata, ka metodes veiktspēja ir atbilstoša tās mērķim, ņemot vērā Eiropas ĢMO laboratoriju tīkla paredzētos veiktspējas kritērijus metodēm, ko iesniedz reglamentējošas atbilstības noteikšanai, kā arī pašreizējai zinātniskajai izpratnei par pietiekamu metodes veiktspēju. Metode un tās validācijas rezultāti ir publiski pieejami.
            
         
               (10)
            
            
               Ģenētiski modificētās kukurūzas līnijas Bt11 cukurkukurūzas standartmateriālu ir sagatavojis Eiropas Komisijas Kopīgais pētniecības centrs.
            
         
               (11)
            
            
               Ģenētiski modificētās kukurūzas līnijas Bt11 cukurkukurūzu un pārtikas produktus, kuru sastāvā ir ģenētiski modificētās kukurūzas līnijas Bt11 cukurkukurūza, marķē saskaņā ar Regulas (EK) Nr. 1829/2003 noteikumiem, un tiem ir jāatbilst izsekojamības prasībām, kuras noteiktas Regulā (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK (7).
            
         
               (12)
            
            
               Pielikumā iekļauto informāciju par ģenētiski modificētās kukurūzas līnijas Bt11 cukurkukurūzas identifikāciju, tostarp par tās apstiprināto noteikšanas metodi un standartmateriālu, var iegūt reģistrā, kas Komisijai jāizveido saskaņā ar Regulas (EK) Nr. 1829/2003 28. pantu.
            
         
               (13)
            
            
               Par ģenētiski modificēto kukurūzu Bt11 ir paziņots Bioloģiskās drošības starpniecības centram saskaņā ar Konvencijas par bioloģisko daudzveidību Kartahenas Protokola par bioloģisko drošību 11. panta 1. punktu un 20. panta 3. punkta c) apakšpunktu.
            
         
               (14)
            
            
               Pastāvīgā pārtikas aprites un dzīvnieku drošības komiteja nav sniegusi savu atzinumu, tādēļ Komisija 2004. gada 4. februārī ir iesniegusi Padomei priekšlikumu, ievērojot Regulas (EK) Nr. 258/97 13. panta 4. punkta b) apakšpunktu, un saskaņā ar Padomes Lēmuma 1999/468/EK (8) 5. panta 4. punktu, un Padomei ir jārīkojas 3 mēnešos.
            
         
               (15)
            
            
               Tomēr Padome paredzētajā termiņā nav rīkojusies, tādēļ lēmums ir jāpieņem Komisijai,
            
         IR PIEŅĒMUSI ŠO LĒMUMU.
   1. pants
   Ģenētiski modificētās kukurūzas līnijas Bt11 cukurkukurūzu (še turpmāk “produkts”), kuras apzīmējums un apraksts norādīts pielikumā, var laist Kopienas tirgū kā jaunu pārtikas produktu vai jaunu pārtikas produktu sastāvdaļu.
   2. pants
   Produktu marķē kā “ģenētiski modificētu cukurkukurūzu” saskaņā ar Regulas (EK) Nr. 1829/2003 13. pantā paredzētajām marķēšanas prasībām.
   3. pants
   Produktu un pielikumā ietverto informāciju iekļauj Kopienas ģenētiski modificētās pārtikas un barības reģistrā.
   4. pants
   Šis lēmums ir adresēts Nīderlandes uzņēmumam Syngenta Seeds BV, Westeinde 62, 1600 AA Enkhuizen, kas pārstāv Šveices Syngenta Seeds AG. Tas ir spēkā 10 gadus.
   
      Briselē, 2004. gada 19. maijā
      
         
            Komisijas vārdā —
         
         
            Komisijas loceklis
         
         David BYRNE
         
      
   
   
      (1)  OV L 43, 14.2.1997., 1. lpp. Jaunākie grozījumi regulā izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  Komisijas Lēmums 98/292/EK, (OV L 131, 5.5.1998., 28. lpp.).
   
      (3)  OV L 117, 8.5.1990., 15. lpp. Direktīvu groza ar Komisijas Direktīvu 97/35/EK (OV L 169, 27.6.1997., 72. lpp.).
   
      (4)  OV C 181, 26.6.1999., 22. lpp.
   
      (5)  OV L 253, 16.9.1997., 1. lpp.
   
      (6)  OV L 268, 18.10.2003., 1. lpp.
   
      (7)  OV L 268, 18.10.2003., 24. lpp.
   
      (8)  OV L 184, 17.07.1999., 23. lpp.
   
      PIELIKUMS
      Informācija, kas iekļaujama Kopienas ģenētiski modificētās pārtikas un barības reģistrā
      a)   Atļaujas turētājs: 
      
                  Nosaukums
               
               
                  :
               
               
                  
                     Syngenta Seeds BV
                  
               
            
                  Adrese
               
               
                  :
               
               
                  
                     Westeinde 62, 1600 AA Enkhuizen, The Netherlands
                  
               
            
                  Pārstāv
               
               
                  :
               
               
                  
                     Syngenta Seeds AG, Schwarzwaldallee 215, CH-4058 Basel, Switzerland
                  
               
            b)   Produkta apzīmējums un apraksts: Svaiga vai konservēta cukurkukurūza, kas ir tradicionāli audzētas kukurūzas krustojuma ar ģenētiski modificētas kukurūzas līniju Bt11 pēcnācējs un satur:
      sintētisku cryIA (b) gēna versiju, kas iegūta no Bacillus thuringiensis kurstaki celma HD1 promotora 35S kontrolē no ziedkāpostu mozaīkas vīrusa, un IVS 6 intronu no kukurūzas spirta dehidrogenāzes gēna un Agrobacterium tumefaciens nopalīna sintāzes terminatora sekvences, un
      sintētisku pat gēna versiju, kas iegūta no Streptomyces viridochromogenes promotora 35S kontrolē no ziedkāpostu mozaīkas vīrusa, IVS intronu no kukurūzas spirta dehidrogenāzes gēna un Agrobacterium tumefaciens nopalīna sintāzes terminatora sekvenci.
      c)   Marķējums: “Ģenētiski modificēta cukurkukurūza”.
      d)   Noteikšanas metode: 
      
                  —
               
               
                  Gadījumam specifiska reālā laika kvantitatīva PĶR pamatota metode ģenētiski modificētai Bt11 cukurkukurūzai, publicēta izdevuma “European Food Research and Technology” sējumā 216/2003, 347.-354. lpp.
               
            
                  —
               
               
                  Apstiprinājis Eiropas Komisijas Kopīgais pētniecības centrs sadarbībā ar Eiropas ĢMO laboratoriju tīklu, publicēta
                  http://engl.jrc.it/crl/oj/bt11sm.pdf.
               
            
                  —
               
               
                  Standartmateriāls: IRMM-412R, sagatavojis Eiropas Komisijas Kopīgais pētniecības centrs.
               
            e)   Identifikators: SYN-BT Ø11-1
      f)   Informācija, kas vajadzīga saskaņā ar Kartahenas Protokola II pielikumu: Bioloģiskās drošības starpniecības centrs (Biosafety Clearing House), ieraksts 1240
      (sk.: http://bch.biodiv.org/Pilot/Record.aspx?RecordID=1240)
      g)   Nosacījumi vai ierobežojumi produkta laišanai tirgū: nepiemēro.
      h)   Pārraudzības prasības pēc laišanas tirgū: nepiemēro.